սակայն այդպէս չէ: Բժշկական պատմագրութեան համաձայն, Ամերիկայում թլփատման տարածումը մեծ թափով սկսուել է հասարակայնացուել յատկապէս հրեայ բժիշկների կողմից, եւ տարբեր ժամանակաշրջաններում այդ երեւոյթն իրականացնելու համար տարբեր հիմնաւորումներ են ներկայացուել: Թլփատումը, իւրաքանչիւր ժամանակաշրջանում յայտարարւում է, որպէս տուեալ պահին անբուժելի հիւանդութիւնների կանխարգելման լաւագոյն միջոց: Բժշակական վերջին, (ոչ վստահելի) ուսումնասիրութիւններն էլ՝ կատարուած իբր Աֆրիկեան երկրներում, վկայում էին, որ թլփատումը կանխարգելում է ՁԻԱՀ (AIDS) հիւանդութիւնը: Սրանք չափազանց վտանգաւոր եւ անբարոյական մօտեցումներ են, որովհետեւ Աֆրիկայում ՁԻԱՀը տարածւում է բոլորովին այլ պատճառներով: Զուգահեռաբար, թլփատման ամենայաճախ հանդիպող արդարացումը՝ հիգիէնան է: Հարկ եմ համարում անդրադառնալ նաեւ թլփատման մէկ այլ՝ ֆինանսական կողմին: Մօտաւորապէս տասը րոպէ տեւող վիրաբուժական այս գործողութիւնը բաւական թանկ՝ 400-800 դոլար արժեցող վիրահատութիւն է՝ շահաւէտ թէ՛ բժշկի եւ թէ՛ հիւանդանոցի համար: